54.

Godina **54.** (**[[rimske brojke|LIV]]**) bila je redovna godina koja počinje u utorak u julijanskom kalendaru. U svoje vrijeme je bila poznata kao **Godina konzulstva Sule ili Otona** ili, rjeđe, **godina 807. ''[[Ab urbe condita]]**''. Oznaka "54." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

__NOTOC__
## Događaji

* Judeja se dio po dio vraća pod vlast jevrejskog kralja Marka Julija Agripe, sina Agripe I (između 48 i 54).
* Patrijarh Onesim nasljeđuje apostola Stahija kao biskup Bizanta (patrijarh Konstantinopola). 
* Pavle iz Tarza počinje svoju treću misiju.
* 13.10. – Rimski car Klaudije umire, po nekim pretpostavkama zahvaljujući trovanju od strane svoje supruge i nećake Agripine, te ga nasljeđuje Neron.
* Apolos, kasniji Pavlov pomoćnik, je u Efezu preobraćen na kršćanstvo.
* Neron započinje neuspjele pokušaje da zabrani gladijatorske igre. 
* Pod Neronom Rimsko Carstvo nastoji anektirati današnji Aden kako bi zaštitilo pomorske puteve između Aleksandrije i Azije.
* Dva rimska centuriona su poslana južno od Egipta kako bi otkrila izvor Nila, a možda i buduće provincije. Po povratku sa ekspedicije oni javljaju kako je područje puno gradova, ali previše siromašno da bi se isplatio osvajački pohod.
* Rimski vojskovođa Gnej Domicije Korbulon dolazi na Istok kako bi preuzeo dužnost guvernera Azije te sa sobom nosi tajne instrukcije od Nerona i njegovih ministara Seneke i Bura o tome da Armeniju mora ponovno pripojiti Rimskom Carstvu. Korbulon u Siriji, u gradu Kir vrši inspekciju X legije Fretensis, te otkriva kako su legionari demoralizirani "dugim mirom". Mnogi od vojnika su tako prodali svoje šljemove i štitove. Korbulon zbog toga u Siriji regrutira pomoćne jedinice te ih stacionira u graničnim tvrđavama, s izričitim Neronovim naređenjem da ne provociraju Parte. 
* U gradu Cezareja zbog lokalne uredbe kojima su ograničena građanska prava Jevreja izbijaju sukobi između Jevreja i pagana. Rimski garnizon, čije ljudstvo čine Sirijci, staje na stranu pagana. Nakon što su se Jevreji, naoružani toljagama i mačevima, okupili na gradskoj tržnici, guverner Judeje Antonije Feliks naređuje svojim trupama da ih rastjeraju silom. Nasilje se nastavlja i Antonije traži od Nerona da arbitira. Rimski car staje na stranu pagana te time Jevreje čini građanima drugog reda, a što će samo dodatno potpaliti bijes jevrejskog stanovništva.
* zima – Domicije Korbulon, nastojeći se pripremiti za rat, vodi svoje dvije legije (Legio VI Ferrata i Legio X) u planine Kapadokije i tamo postavlja logor. Potom vrši intenzivnu obuku, sa svakodnevnim marševima od dvadeset pet milja i vježbanjem oružja. 
* U Britaniji poglavica Venucije diže ustanak protiv svoje bivše supruge Kartimandue, pro-rimske kraljice Briganata. Guverner Aulo Didije joj šalje pomoć, i nakon nekoliko neodluučnih borbi legija pod Cezijem Nasikom tuče ustanike (približni datum – između 52. i 57).

## Rođenja
*

## Smrti
* 13.10. – Klaudije, rimski car, po nekim pretpostavka otrovan od strane svoje supruge Agripine
* Domitia Lepida, udovica Marka Valerije Mesale Barbata, majka Valerije Mesaline i bivša punica cara Klaudija
* Ban Biao, kineski historičar (r. 3)